text: Skovningsmaskine brød i brand
  14 marts 2013 kl. 15.49
  En maskine, der kan fælde og afgrene træer, brød pludselig i brand, mens den kørte på en skovvej ved Brørup. Maskinen udbrændte.
  Specialkøretøjet, som er meget kostbart, var på vej fra frokost kl. 12.49, da traktoren brændte.
  Fotografen var lige i nærheden - og kom for en gangs skyld frem inden brandvæsenet, som havde 15 kilometer til stedet. Branden blev ret hurtigt slukket, men køretøjet er totalskadet.
  